 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ din 08.09.2017**

Urmare a notificării depuse de PRIMĂRIA ORAȘULUI BECLEAN**,** cu sediul în orașul Beclean, str. Trandafirilor, nr. 2, județul Bistrița-Năsăud, privind prima versiune a planului: Plan de Mobilitate Urbană Durabilă al Orașului Beclean, în orașul Beclean, intravilan și extravilan, judeţul Bistriţa-Năsăud, solicitare înregistrată la Agenţia pentru Protecţia Mediului Bistrița sub nr. 9.628/21.08.2017, cu ultima completare la nr. 9.804/25.08.2017, în baza:

 - HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

 - OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

 - HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

 **AGENȚIA PENTRU PROTECȚIA MEDIULUI BISTRIȚA-NĂSĂUD,**

 - urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 08.09.2017,

 - în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

 - în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

 - urmare a informării publicului prin anunţuri repetate şi în lipsa oricărui comentariu din partea publicului,

**decide:**

**planul:** Plan de Mobilitate Urbană Durabilă al Orașului Beclean,amplasat în orașul Beclean, intravilan și extravilan, judeţul Bistriţa-Năsăud,

**titular:** PRIMĂRIA ORAȘULUI BECLEAN**,** cu sediul în orașul Beclean, str. Trandafirilor, nr. 2, județul Bistrița-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

**Motivele care au stat la baza luării deciziei etapei de încadrare sunt:**

**I. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

 Planul de Mobilitate Urbană Durabilă (PMUD) este un document strategic care stă la baza finanțării proiectelor, care analizează şi stabileşte o serie de strategii de dezvoltare în ceea ce priveşte mobilitatea urbană.

 Planul are ca finalitate definirea unor seturi de proiecte şi politici integrate, precum şi a unei sume de măsuri care corespund nevoilor de mobilitate crescute şi complexe din prezent, având în vedere şi proiecţiile de viitor.

 Suprafața administrativă a orașului Beclean este de 5.846 ha, având o populație de 10.403 locuitori la nivelul anului 2011. Zona urbană cuprinde 7 UAT - uri rurale: Căianu Mic, Chiuza, Șintereag, Șieu-Odorhei, Nușeni, Braniștea, Uriu.

 Obiectivele minimale ale PMUD:

- asigurarea accesului tuturor cetăţenilor către opţiuni de transport care facilitează accesul la destinaţii și servicii esenţiale;

- îmbunătăţirea siguranţei și securităţii transporturilor;

- reducerea poluării sonore și a aerului, a emisiilor de gaze cu efect de seră și a consumului de energie;

- îmbunătăţirea eficienţei și rentabilităţii transportului de persoane și bunuri;

- creșterea atractivităţii și calităţii mediului urban în beneficiul cetăţenilor, economiei și societăţii în general.

Lista intervenţiilor propuse prin PMUD și perioadele de implementare:

Înființarea unei companii municipale de transport local 2017-2018

Încheierea unui CSP în conformitate cu Reg CE 1370/2007 2017-2018

Achiziție mijloace de transport electrice (5 autobuze electrice) 2017-2020

Implementarea sistemului de e-ticketing și informatizare dinamică stații TP 2017-2020

Realizare de stații noi de transport public 2017-2020

Realizarea unei autobaze și dotarea cu echipamente mentenanță 2017-2020

Realizarea centurii ocolitoare a mun. Beclean 2024-2030

Modernizarea str. Codrului pentru susținerea transportului public 2017-2020

Modernizarea str. Horea pentru susținerea transportului public 2017-2020

Modernizarea str. Morii pentru susținerea transportului public 2021-2023

Modernizarea str. Bobâlna pentru susținerea transportului public 2017-2020

Modernizarea str. Grigore Silași pentru susținerea transportului public 2021-2023

Modernizarea str. Petru Maior pentru susținerea transportului public 2017-2020

Modernizarea str. IP Retegan pentru susținerea transportului public 2017-2020

Modernizarea str. Crișan 2017-2020

Modernizarea str. Gării pentru deplasări exclusiv pietonale 2017-2020

Realizarea unei zone pietonale și shared space în zona str. Parcului și a Bazinului de înot pentru desfășurarea de activități ale comunității 2017-2020

Modernizarea circulațiilor pietonale și realizarea de piste de biciclete pe str. Parcului 2017-2020

Realizare circulații pietonale și realizarea de piste de biciclete pe str. Trandafirilor 2017-2020

Modernizarea circulațiilor pietonale și realizarea de piste de biciclete pe str. Horea 2017-2020

Modernizarea circulațiilor pietonale și realizarea de piste de biciclete pe str. Crișan 2017-2020

 Realizare circulații pietonale și realizarea de piste de biciclete pe str. Petru Maior 2017-2020

Modernizarea circulațiilor pietonale și realizarea de piste de biciclete pe str. I P Retegan 2017-2020

Modernizarea circulațiilor pietonale și realizare de piste de biciclete pe traseul Coldău-Beclean și conexiune la pista existentă către Băile Figa 2024-2030

Realizare conexiune pentru mobilitate alternativă pentru cartierul Podirei și Stațiunea Băile Figa (str. 1 Decembrie 1918 și str. 1 Mai 2017-2020

Modernizare alei în Cartierul Podirei și Băile Figa 2017-2020

Modernizare străzi în partea de est a orașului (Cloșca, Lucian Blaga, Nicolae Bălcescu, 1 Mai, Bicazului, Liliacului) 2024-2030

Modernizare străzi în partea de sud a orașului (Griviței, Șieului, Aleea Zorilor, Constantin Dobrogeanu Gherea) 2024-2030

Modernizare străzi în partea centrală a orașului (Aleea Castanului, Aleea Panselelor, Aleea Ghiocelului, Someșului, George Coșbuc) 2024-2030

Modernizare străzi în partea de vest a orașului (Oborului, Gheorghe Doja, Teilor, Primăverii, Toamnei, Valea Viilor) 2024-2030

Reabilitare și modernizare pasarelă pietonală peste Râul Someș 2024-2030

Realizare stații bike-sharing (Primărie, Gară, Băile Figa) 2020-2023

Realizare stație de încărcare cu energie electrică pentru autoturisme și autobuze la Băile Figa 2020-2030

Implementare regulament de parcare 2017-2020

Realizare parcări în zona central 2020-2030

Realizare parcare în Băile Figa 2020-2030

Realizare parcări în zonele rezidențiale colective 2020-2030

Realizare parcări în zona gării CF 2020-2030

Înființarea unui departament de monitorizare implementare PMUD 2017-2020

Înființarea unui traseu de transport public pe traseul Valea Viilor - Ion Creangă M. Kogălniceanu - Gheorghe Doja - Codrului - Gară - Horea -1 Decembrie 1918 - IP Retegan - Petru Maior - Parcului - M. Kogalniceanu 2017-2020

Înființarea unui traseu de transport public pe traseul Coldău - M. Kogalniceanu - Morii - Gară -Grigore Silași - 1 Decembrie 1918 - Băile Figa - Figa 2017-2020.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

La elaborarea PMUD a Orașului Beclean s-a avut în vedere corelarea cu prevederile documentelor de planificare spațială la nivel național, județean și local.

1) la nivel european:

Schema de dezvoltare a spațiului comunitar al Uniunii Europene (SDSC)

 Cartea Albă: Împreună pentru sănătate. O abordare strategică a Uniunii Europene (Comisia Europeană, 2007, SEC/2007/1374,1375,1376)

Cartea albă 2011 - Traseul către o zonă unică a Transportului European

Strategia de Dezvoltare Durabilă a Uniunii Europene.

Planul Strategic pentru Tehnologia Transportului

Înspre o nouă cultură privind mobilitatea urbană (Comisia Europeană, 2007, COM/2007/ 0551)

Planul de acțiune privind mobilitatea urbană (Comisia Europeană, 2009, COM/2009/0490)

Foaie de parcurs pentru un spațiu european unic al transporturilor - Către un sistem de transport competitiv și eficient din punct de vedere al resurselor (Comisia Europeană, 2011, COM/2011/0144)

Împreună pentru o mobilitate urbană competitivă care utilizează eficient resursele (Comisia Europeană, 2013, COM/2013/0913)

Evaluare a impactului acompaniind documentul ”Împreună pentru o mobilitate urbană competitivă care utilizează eficient resursele” (Comisia Europeană, 2013, SWD/2013/528)

Un concept privind Planurile de Mobilitate Urbană Durabilă (Comisia Europeană, 2013, COM/2013/0913 - Annexa 1)

O chemare la acțiune privind transporturile de marfă în spațiul urban (Comisia Europeană, 2013, SWD/2013/524)

O chemare la acțiune privind o mai bună reglementare a accesului vehiculelor în spațiul urban (Comisia Europeană, 2013, SWD/2013/526)

O acțiune concertată în privința siguranței rutiere urbane (Comisia Europeană, 2013, SWD/2013/525)

Ghid - Dezvoltarea Planurilor de Mobilitate Urbană Durabilă (Ghid Comisia Europeană, 2014)

2) la nivel național:

Legea nr. 350/2001 privind amenajarea teritoriului și urbanismul și de elaborare și actualizare a documentațiilor de urbanism

Strategia de dezvoltare teritorială a României - SDTR

Planul de Amenajare a Teritoriului Național ‐ PATN

Acordul de parteneriat România - Uniunea Europeană

Relația cu POR 2014-2020

Programul Operațional pentru Infrastructura Mare 2014 - 2020 (MFE, 2014)

Master Planul General de Transport al României (AECOM, 2015)

Strategia Națională de Sănătate 2014-2020

Strategia națională pentru competitivitate economică 2014-2020

Strategia națională a României privind Schimbările Climatice 2013-2020

Strategia națională a locuirii

Strategia Națională a României privind Schimbările Climatice 2013-2020

Strategia energetică a României pentru perioada 2007-2020, actualizată pentru perioada 2011-2020

3) la nivel regional:

Planul de Dezvoltare al Regiunii Nord-Vest 2014-2020 și Planul de Amenajare a Teritoriului Regiunii de Nord Vest (PATR);

Strategia de Dezvoltare Regională a României 2014 - 2020 (MDRAP, 2014)

4) la nivel local:

Strategia de Dezvoltare Durabilă a Județului Bistrița-Năsăud pentru perioada 2014-2020

 Planul de Amenajare a Teritoriului Județului Bistrița-Năsăud - PATJ Bistrița-Năsăud

Strategia De Dezvoltare Pe Orizontul De Programare 2014-2020 Pentru Orasul Beclean

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

PMUD are rolul de planificare și modelare a mobilităţii în raport cu nevoile și priorităţile de dezvoltare spaţială de la nivelul unităţii administrativ-teritoriale și urmărește următoarele 5 obiective:

• îmbunătățirea eficienței serviciilor și infrastructurii de transport;

• reducerea necesităților de transport motorizat, reducerea impactului asupra mediului și reducerea consumului de energie pentru activitățile de transport;

• asigurarea unui nivel optim de accesibilitate în cadrul localității și în cadrul zonelor metropolitane/periurbane;

• asigurarea unui mediu sigur pentru populație;

• asigurarea accesibilității tuturor categoriilor de persoane, inclusiv pentru persoanele cu mobilitate redusă;

*d) problemele de mediu relevante pentru plan sau program:*

- factorul de mediu aer:

La nivelul Orașului Beclean s-a evidenţiat în ultima perioadă un trend de creștere a emisiilor poluante rezultate din trafic în totalul emisiilor. Traficul auto reprezintă principala sursă de emisii poluante pentru amoniac, pulberi în suspensie și emisii de metale grele.

De asemenea nu sunt implementate sisteme active sau pasive, fonoabsorbante, de protecţie împotriva zgomotului.

 Proiectele conţinute în Planul de Mobilitate vor avea efecte pozitive prin:

- reducerea emisiilor de gaze cu efect de seră;

- reducerea consumului de combustibili convenţionali;

- reducerea emisiilor de zgomot;

- creşterea zonelor verzi;

- factorul de mediu sol: prin reducerea emisiilor provenite din transport, se reduc implicit depunerile de poluanți pe sol;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

Nu au fost incluse în plan proiecte specifice acestui criteriu.

*2. Caracteristicile efectelor şi ale zonei posibil a fi afectate cu privire, în special, la:*

a) probabilitatea, durata, frecvenţa şi reversibilitatea efectelor: nu s-au identificat efecte adverse/reversibile în raport cu orizontul de perspectivă - 2030;

b) natura cumulativă a efectelor: nu este cazul;

c) natura transfrontieră a efectelor: nu este cazul;

d) riscul pentru sănătatea umană sau pentru mediu (de exemplu, datorită accidentelor): implementarea PMUD va avea un impact pozitiv pentru sănătatea populaţiei din orașul Beclean, atât din punct de vedere al reducerii poluării cât și din punct de vedere al creșterii siguranţei în trafic;

e) mărimea şi spaţialitatea efectelor (zona geografică şi mărimea populaţiei potenţial afectate): la nivel regional, orașul Beclean va avea un important rol în cadrul reţelei de transport, care va înlesni schimburile Regiunii Nord-Vest cu Regiunea Nord-Est, datorită variantei ocolitoare care va scădea timpii de parcurs și emisiile de gaze cu efect de seră;

f) valoarea şi vulnerabilitatea arealului posibil a fi afectat, date de:

 (i) caracteristicile naturale speciale sau patrimoniul cultural: nu este cazul;

 (ii) depăşirea standardelor sau a valorilor limită de calitate a mediului: nu este cazul;

 (iii) folosirea terenului în mod intensiv: nu este cazul;

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional: ROSCI0393 Someșul Mare și ROSCI0437 Someșul Mare între Mica și Beclean.

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin PMUD, titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului este obligat să depună la APM Bistrița-Năsăud, rezultatele programului de monitorizare, anual, până la sfârșitul primului trimestru al anului ulterior realizării monitorizării (conform prevederilor art. 27 din HG 1076/2004 privind stabilirea procedurii de realizare a evaluării de mediu pentru planuri şi programe).

5. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

Anunţul public privind depunerea solicitării de emitere a avizului de mediu/declanșarea etapei de încadrare a fost mediatizat prin publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii sau comentarii din partea publicului interesat.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.

Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.

DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Cornelia Vrăsmaș